Klokken lidt i 11 modtog Nordjyllands Politi en anmeldelse om, at der i området på Stigsborgvej i Nørresundby var et dødsfald, Siden har området været spærret af i flere timer med blandt andet indsatsleder, hundepatruljer og efterforskere. Det gjorde man, fordi man betegnede omstændighederne omkring dødsfaldet som mistænkeligt. Siden da har Nordjyllands Politi afsluttet sine undersøgelser på stedet. Tragiske omstændigheder Omkring klokken 16.30 skrev Nordjyllands Politi på Twitter, at der efter undersøgelserne på findestedet var tale om et dødsfald under tragiske omstændigheder. De skriver også, at de pårørende er underrettet, og at de ikke har flere kommentarer i sagen.

Opsummering:
Efter at Nordjyllands Politi tirsdag formiddag rykkede talstærkt ud til en adresse i Nørresundby, har man nu klarlagt, hvad der skete i forbindelse med dødsfaldet.